У нядаўняй гісторыі гаспадаркі – далучэнне да яе суседняга сельгаскааператыва “Агра-Колас”, які па эканамічных паказчыках значна адставаў. Аб’яднанне за кароткі час дазволіла не толькі падцягнуць паказчыкі ў вытворчых падраздзяленнях былога аздаміцкага кааператыву, а і выйсці на стабільны паступальны рух у цэлым. Тут праявілася тэндэнцыя: гадамі сфарміраваны дужы калектыў, быццам магутны лакаматыў працягнуў рашучы ход, ахоплены агульным імкненнем дбайна гаспадарыць на зямлі.